b'\n_START_ARTICLE_\nJaan Malin\n_START_PARAGRAPH_\nJaan Malin (s\xc3\xbcndinud 30. detsembril 1960 Tartus) on eesti luuletaja, kultuuri\xc3\xbcrituste korraldaja ja kunstikuraator.\n_START_SECTION_\nElulugu\n_START_PARAGRAPH_\nTa \xc3\xb5ppis aastatel 1968\xe2\x80\x9379 Tartu 2. keskkoolis (l\xc3\xb5petas) ja 1982\xe2\x80\x9390 TR\xc3\x9c filoloogiateaduskonnas (l\xc3\xb5petas)._NEWLINE_Jaan Malin on alates aastast 1993 Eesti Kirjanike Liidu liige._NEWLINE_Ta on uurinud Ilmar Laabani loomingut ning koostanud Laabani valitud t\xc3\xb5lgete raamatu "Magneetiline j\xc3\xb5gi" (2001), kogutud luuletused "S\xc3\xb5nade s\xc3\xbclemid, s\xc3\xbclemite s\xc3\xbcsteemid" (2004), ja palindroomide kogumiku "Eludrooge ego-ordule" (2008)._NEWLINE_Ta on avaldanud ka miniatuure (Looming 1998/12) ja n\xc3\xa4idendi "Piht" (Looming 2008/4, lk 513\xe2\x80\x93530). 2010 ilmus temalt CD "ON", millel 6 tema h\xc3\xa4\xc3\xa4lutust ehk k\xc3\xb5laluuletust, 2015 ilmus temalt asemantiline romaan "Maa ja ilm". Esinenud Eestis, Soomes, Rootsis, Belgias, Hollandis, Taanis, Saksamaal, Prantsusmaal, Rumeenias, Portugalis, Ukrainas, Venemaal, Itaalias, Inglismaal, Sloveenias, Leedus, L\xc3\xa4tis ja USAs._NEWLINE_Peamiselt luulet v\xc3\xa4lja andva kirjastuse LUUL algataja ja eestvedaja 2012-2019._NEWLINE_Rahvusvahelise valdkondadevahelise festivali "Hullunud Tartu" algataja, peakorraldaja ja kuraator 2010\xe2\x80\x932018. P\xc3\xb5hiosa sellest festivalist moodustas kirjandusega seotu, kuid alati esitas segakoor MASK  uue, spetsiaalselt sellele festivalile kirjutatud kooriteose (heliloojaiks Margo K\xc3\xb5lar, Mart Siimer, M\xc3\xa4rt-Matis Lill, Maanus Johannes Olesk, Liisa Hirsch, \xc3\x9clo Krigul, Henri K\xc3\xa4\xc3\xa4rik). Samuti on festivalil eksponeeritud  omaette kunstin\xc3\xa4itust. Festivalidel esinenud kirjanike ja kunstnike loomingust on ilmunud kaks kogumikku, ilmumisel on kolmas. K\xc3\xb5ik tekstid (ka CV-d) neis kogumikes on eesti ja inglise keeles._NEWLINE_Kodusalongide sarja algataja ja eestvedaja Tartus m\xc3\xa4rtsist 2017 juulini 2019._NEWLINE_Alates 2008 on ta EYS Veljesto vilistlane._NEWLINE_Alates s\xc3\xbcgisest 2008 ehk koori asutamisest saati kuni september 2019 laulis ta segakooris MASK (M\xc3\xa4luasutuste Segakoor)._NEWLINE_Koori liikmena esinenud kontsertidel Tartus (ka vaimulikud laulupeol), Tallinnas (ka \xc3\xbcldlaulupidudel), Riias, Viljandis (koorisimmanil), Rakveres (kahel punklaulupeol)_NEWLINE_Jaan Malin p\xc3\xa4lvis 2009 Berliinis \xc3\xbcritusel European Poetry Slam Days (sisuliselt European Poetry Slam Championship) III koha._NEWLINE_Alates 2011 on Jaan Malin rahvusvahelise dadaistliku luule r\xc3\xbchmituse DAstrugistenDA liige._NEWLINE_Alates aastast 2016 on ta Eest Kunstnike Liidu liige. Kunstikriitikat on ta avaldanud pseudon\xc3\xbc\xc3\xbcmi Henno V\xc3\xa4ri all._NEWLINE_2008-2009 eksponeeriti tema koostatud n\xc3\xa4itust "Paranorm" (Enn Tegova, Leonhard Lapin, Raivo Kelomees, Kristina Viin, Ahti Seppet, Erkki Luuk, J\xc3\xbcri Palm, Vello Vinn, Elo-Reet J\xc3\xa4rv, Ilmar Malin) J\xc3\xb5hvi Kontserdimajas, J\xc3\xb5hvi Kunstikoolis, Narva Kunstigaleriis, Tartus Vanemuise Kontserdimajas, Tartu Lastekunstikooli Galeriis Jakobi, Tampere Kunstigaleriis ja Raisio Kunstigaleriis._NEWLINE_2014 eksponeeriti Tartu Kunstimajas tema koostatud n\xc3\xa4itust "Nii me hullusimegi", mis koondas aastail 2010-2013 festivalil Hullunud Tartu esinenud kunstnikke (Ilmar Malin, Enn Tegova, Ahti Seppet, Raivo Kelomees, Elo-Reet J\xc3\xa4rv, J\xc3\xbcri Kask, Markus Kasemaa, Andrus Kasemaa, Albert Gulk, Priit Pangsepp, Kristina Viin, Enn P\xc3\xb5ldroos, Rauno Thomas Moss, Anne Rudanovski, Martiini, Peeter Krosmann, Nade\xc5\xbeda T\xc5\xa1ernobai, Andrus Peegel, Kristiina Kaasik, Tiiu Pallo-Vaik, Sirje Petersen, Per William Petersen, Imat Suumann, Laurentsius, Brian Sibola Hansen)\n_START_SECTION_\nProosa\n_START_PARAGRAPH_\n"Maa ja ilm", ;paranoia, Tartu 2015\n_START_SECTION_\nPere\n_START_PARAGRAPH_\nTa on kunstnike Ilmar Malini ja Inge Malini poeg ning kunstnik Lea Malini vend.'